

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.11 | 2025. gada 26. jūnijā |

# 

**32.**

# Par Ogres novada Izglītības pārvaldes dalību Erasmus+ projekta “Jumpravas jauniešu līdzdalības kompass” īstenošanā

Ogres novada Izglītības pārvalde, OID kods E10255391, (turpmāk – ONIP) programmas “Erasmus+” 12.02.2025. projektu konkursā Erasmus+ un Eiropas Solidaritātes korpuss vienotajā tiešsaistes platformā iesniedza elektronisko pieteikumu dotācijas saņemšanai projekta “Jumpravas jauniešu līdzdalības kompass” Nr. 2025-1-LV02-KA154-YOU-000303442 (turpmāk – projekts) īstenošanai.

2025. gada 12. maijā saņemta Jaunatnes Starptautisko programmu aģentūras (turpmāk –  JSPA) vēstule, par pieņemto lēmumu apstiprināt projekta “Jumpravas jauniešu līdzdalības kompass” Nr. 2025-1-LV02-KA154-YOU-000303442 pieteikumu un piešķirt projekta iesniedzējam dotāciju 7500,00 EUR (septiņi tūkstoši pieci simti *euro*) apmērā, kā arī noteikt priekšfinansējuma maksājumu 80% apmērā no piešķirtās dotācijas summas.

Projekta mērķis ir īstenot neformālās izglītības aktivitātes, lai veidotu aktīvu, iekļaujošu un sadarboties spējīgu jauniešu kopienu Jumpravā, kas ne tikai piedalās vienreizējās aktivitātēs, bet arī ilgtermiņā uzņemas iniciatīvu un iesaistās kopienas dzīvē. Iesaistot jauniešus vietējās jauniešu iniciatīvās, mērķis ir veicināt jauniešu līdzdalību, pilsonisko atbildību un emocionālo labsajūtu. Projekta aktivitātēs tiks iesaistīti 24 Jumpravā un tās apkārtnē dzīvojoši jaunieši, tajā skaitā vismaz 5 jaunieši ar ierobežotām iespējām. Projekta rezultātā paredzēts Jumpravas aktīvo jauniešu kopienu palielināt par 10 dalībniekiem, kuri ilgtermiņā aktīvi iesaistīsies aktivitāšu plānošanā un īstenošanā.

Projektā paredzēto aktivitāšu īstenošanai pieejamais attiecināmais finansējums ir 7500,00 EUR (septiņi tūkstoši pieci simti *euro*). Priekšfinansējums no projekta finansējuma tiks nodrošināts 80% apmērā no apstiprinātās summas, kas paredz, ka no pašvaldības budžeta nepieciešams nodrošināt priekšfinansējumu 20% apmērā, kas tiks kompensēts pašvaldības budžetā no projekta līdzekļiem pēc projekta atskaišu iesniegšanas un saskaņošanas JSPA.

Ņemot vērā augstāk minēto un pamatojoties uz Pašvaldību likuma 4. panta pirmās daļas 4. un 8. punktu,

**balsojot: ar 21 balsi "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Daiga Brante, Dainis Širovs, Dzirkstīte Žindiga, Egils Helmanis, Gints Sīviņš, Ilmārs Zemnieks, Indulis Trapiņš, Jānis Iklāvs, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Santa Ločmele, Toms Āboltiņš, Valentīns Špēlis), "Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. **Apstiprināt** Ogres novada Izglītības pārvaldes dalību Erasmus+ projekta “Jumpravas jauniešu līdzdalības kompass” Nr. 2025-1-LV02-KA154-YOU-000303442 īstenošanā.

2. Paredzēt Ogres novada pašvaldības 2025. gada budžetā priekšfinansējumu 20% apmērā no apstiprinātā finansējuma 1500,00 EUR (viens tūkstotis pieci simti *euro*) apmērā projekta īstenošanai.

3. Pilnvarot Ogres novada Izglītības pārvaldes vadītāju parakstīt dotācijas līgumu un citus ar projekta īstenošanu saistītos dokumentus.

4. Pilnvarot Ogres novada Izglītības pārvaldi veikt visas ar Projekta īstenošanu saistītās darbības.

5. Kontroli par lēmuma izpildi uzdot Ogres novada Izglītības pārvaldei.

(Sēdes vadītāja,

domes priekšsēdētāja E. Helmaņa paraksts)

.